किश आस्तक लोक जेह्ड़े देवी-देवतें, मन्दरें-शिवदुआल्लें, गुरदआरें-भाइएं, मसीतें-मौलबिएं, सतारें-जोतशिएं, नखत्तरें-ग्रैहें, थान्नें-थड़ें, सतियें-सजैपतिएं उप्पर जकीन रखदे न ओ उन्दे कोल जाइऐ धार्मक कताबा चा अक्खर कढांदे न जां उन्दे मुहां अक्खर खुआंदे न ते उस अक्खरा उप्पर नां रक्खी लेदे न। जियां अ उप्पर अमरनाथ, ब उप्पर बाबूराम, क उप्पर काशीराम, जा उप्पर जीतराज, प उप्पर पुन्नू राम, स उप्पर सांईदास बगैरा-बगैरा।